SCB คว้า 2 รางวัลใหญ่งาน Thailand Zocial Awards 2019
SCB คว้า 2 รางวัลใหญ่งาน Thailand Zocial Awards 2019
1 มี.ค. 2562

ธนาคารไทยพาณิชย์ จำกัด (มหาชน) หรือ SCB ทำผลงานยอดเยี่ยมทางด้านโซเชียลมีเดียอีกครั้ง เข้ารับ 2 รางวัลใหญ่ ในงาน Thailand Zocial Awards 2019 ได้แก่ รางวัลสุดยอดแบรนด์ที่ทำผลงานบนโซเชียลมีเดียยอดเยี่ยมสาขากลุ่มธุรกิจธนาคาร (Best Brand Performance on Social Media by Category “Banking”) เป็นความสำเร็จติดต่อกันเป็นปีที่ 6 พร้อมด้วยรางวัลแคมเปญโซเชียลมีเดียยอดเยี่ยม (Best Social Media Campaign) จากแคมเปญ “SCB EASY Freenomenon” สะท้อนถึงประสิทธิภาพในการสร้างสรรค์ผลงานและบริหารจัดการโซเชียลมีเดียได้อย่างโดดเด่น
โดยมี นายสุธีรพันธุ์ สักรวัตร ผู้ช่วยผู้จัดการใหญ่ ผู้บริหารสายงานการตลาด และนางจันทร์เพ็ญ จันทนา ผู้อำนวยการ ผู้บริหารสาย Social Media &amp; Digital Content ธนาคารไทยพาณิชย์ เป็นผู้แทนเข้ารับรางวัล